Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu tühistas Iisraeli delegatsiooni visiidi USAsse,
kui Bideni valitsus ei pannud ÜRO Julgeolekunõukogus vetot
relvarahu nõudvale resolutsioonile.
ÜRO Julgeolekunõukogu resolutsiooni 2728 vastuvõtmise järel,
kus Hamasi hukka ei mõisteta, teatas islamirühmitus otsusest
karmistada oma positsiooni pantvangide vabastamise suhtes.
Iisraeli kaitseminister peab Washingtonis kohtumisi
USA kõrgemate ametnikega.
Jeruusalemma juhtkond kurdab Bideni valitsuse pärast,
kuna see loobus ÜROs USA poliitikajoonest,
kui Washington lubas koos Londoni ja Pariisiga
Alžeerial, Hiinal ja Venemaal vastu võtta resolutsiooni, kuigi mittesiduva,
mis nõuab kohest relvarahu, kuid ei mõista hukka Hamasi
7. oktoobril ja järgnenud päevadel toime pandud hirmutegude eest.
Hääletuse tulemus on järgmine: 14 poolthäält,
0 vastuhäält, 1 erapooletu.
Eelnõu on vastu võetud resolutsioonina 2728
(2024).
Alžeeria, keda Iraani Islamivabariik on kiitnud kui eestseisjat
palestiinlaste võitluses Iisraeli vastu, tänas nõukogu liikmeid toetuse eest
mittesiduva resolutsiooni vastuvõtmisel
ja rõhutas vajadust karmistada nõuet lõpetada sõda Gaza sektoris.
Tahaksin tänada kõiki nõukogu liikmeid
paindlikkuse ja konstruktiivse viisi eest,
mis võimaldas meil täna vastu võtta
selle kauaoodatud resolutsiooni;
resolutsiooni, mis nõuab viivitamatut relvarahu Gaza sektoris,
et teha lõpp veresaunadele,
mis viimased viis kuud
kahjuks ikka veel kestavad.
Oluline on märkida, et erinevalt Iisraeli-vastastest süüdistustest
veresaunas ja teistes alusetutes asjades,
on ÜRO 1980. a-te alguses kogutud andmete põhjal korduvalt viidanud,
et kaasaegsete sõdade keskmiseks kaasnevate kahjude suhtarvuks
on üks võitleja iga üheksa tsiviilisiku kohta.
Selles kontekstis, isegi kui tugineda Hamasi avaldatud andmetele,
mille järgi inimohvrite arv Gazas on umbes 32 000,
ja arvestades samas IDFi kinnitatud arvuga,
et alates Hamasi veresaunast 7. oktoobril
on kõrvaldatud ca 14 000 terroristi,
on nn võitlejate ja tsiviilohvrite suhe hämmastav 1:1,2,
mis on tänapäeva sõjapidamises enneolematu ja annab tunnistust
Iisraeli Kaitseväe professionaalsest ja moraalsest käitumisest ajal,
mil nende vaenlased - islamistlik Hamas ja selle terroristlikud liitlased,
sõdivad teadlikult tihedalt asustatud aladel
ja tsiviilotstarbelistes hoonetes.
Tasub teada, et suhtarv 1:1,2 ei arvesta nurjunud rakettidega,
mida esineb pidevalt, kui palestiinlastest terroristid
Iisraeli tsiviilelanikkonna suunas valimatult rakette tulistavad.
Nii on vigaselt tulistatud raketid
maandunud korduvalt Gaza sektori elurajoonides,
põhjustades lugematuid surmajuhtumeid,
milles Hamasi tervishoiuasutused on mugavalt Iisraeli süüdistanud.
Ja kuigi Jeruusalemm on jätkuvalt objektiivselt pühendunud
rahvusvahelise humanitaarõiguse ja Genfi konventsiooni järgimisele,
on Bideni valitsus otsustanud ulatusliku surve tõttu
islamistlike riikide ja USA ühiskonna äärealade poolt
asuda valimiskampaaniate raames Moskva ja Pekingi poolele
surve suurendamiseks Jeruusalemmale.
Hindasime nõukogu liikmete valmisolekut
võtta vastu mõned meie muudatused ja parandada resolutsiooni.
Siiski eirati teatud olulisi redaktsioone,
sh meie palveid lisada Hamasi hukkamõistmine,
ja me ei nõustunud kõigega resolutsioonis.
Sel põhjusel ei saanud me kahjuks jaatavalt hääletada.
Kuid nagu juba varem ütlesin, toetame täielikult mõningaid
selle mittesiduva resolutsiooni kriitilisi eesmärke ning usume,
et nõukogu jaoks oli oluline võtta sõna ja teha selgeks,
et mis tahes relvarahuga
peab kaasnema kõigi pantvangide vabastamine.
Nagu olen varemgi öelnud, on ainus tee konflikti püsiva lõpuni
kõigi pantvangide vabastamine.
On tähtis rõhutada, et lisaks Alžeeria, Venemaa ja Hiina toetusele
hääletasid Iisraeli-vastase resolutsiooni poolt Prantsusmaa,
Suurbritannia, Šveits, Sloveenia, Korea Vabariik, Jaapan, Malta,
Ecuador, Guyana ja Sierra Leone.
Samal ajal tegi islamistlik Hamas avalduse,
kus kiitis julgeolekunõukogu tervikuna ja eriti Alžeeriat
Iisraeli-vastase resolutsiooni toetamise eest.
Lisaks teatas Hamas, et on taas kord karmistanud läbirääkimistel
oma positsiooni Iisraeli suhtes. Ta nõuab "kõikehõlmavat relvarahu,
IDF-i taandumist Gaza sektorist, ümberasustatud isikute naasmist
ja tõelist vangidevahetust",
mille hulka kuuluvad islamirühmituse nõudmisel
ka tuhanded veretegudes süüdimõistetud terroristid.
Jeruusalemmas süüdistas peaministribüroo Bideni valitsust
lahkumises oma printsipiaalsest poliitikast,
mis toetas Iisraeli ÜROs, ja nii anti Hamasile sisuliselt lootust,
et rahvusvaheline surve sunnib Iisraeli nõustuma relvarahuga
ilma pantvangide vabastamiseta, kahjustades sellega nii sõjaeesmärke
kui ka püüdlusi pantvangide vabastamiseks.
Lisaks tegi peaminister Netanyahu selgeks,
et kui USA kaldub kõrvale oma tavapärasest poliitikast
ega pane sellele kahjulikule resolutsioonile vetot,
tühistab ta Iisraeli delegatsiooni visiidi USAsse.
USA seisukoha muutumise valguses otsustas peaminister Netanyahu,
et delegatsioon jääb Iisraeli.
Lisaks, arvestades Hamasi otsust
karmistada oma positsiooni läbirääkimistel,
teatas peaministri büroo: "Iisrael ei vasta Hamasi ulmelistele nõudmistele.
Iisrael jätkab ja saavutab oma õiglase sõja eesmärgid:
Hamasi sõjalise ja valitsemisvõimekuse hävitamine,
kõigi pantvangide vabastamine
ja tagamine, et Gaza ei kujuta tulevikus ohtu Iisraeli rahvale."
Washingtonis alustas Iisraeli kaitseminister Yoav Gallant
kohtumisi USA tippametnikega,
kuna Jeruusalemma ja Washingtoni suhted
on ilmselgelt jõudnud kõigi aegade madalaimale tasemele.
Alustan nüüd oma visiiti Washingtoni Iisraeli riigi esindajana
ja Iisraeli valitsuse nimel.
Tulin eesmärgiga selgitada vajadust tugevdada IDF-i
ja tugevdada Iisraeli riigi võimu. Juba praegu,
esimesel kohtumisel riikliku julgeoleku nõuniku Jake Sullivaniga,
selgitan Hamasi režiimi hävitamise ja pantvangide kojutoomise tähtsust.
Tegutseme Hamasi vastu kõikjal, isegi seal, kus me veel käinud pole.
Loome Hamasi asemel alternatiivi, et IDF saaks oma missiooni lõpetada.
Samal ajal kui minister Gallant kohtus riikliku julgeoleku nõuniku Sullivaniga,
kaitses riikliku julgeoleku nõukogu
strateegilise kommunikatsiooni koordinaator,
kontradmiral erus John Kirby Bideni valitsuse otsust
jääda ÜRO Julgeolekunõukogu hääletusel erapooletuks.
Meie hääletus ei tähenda muutust meie poliitikas.
Oleme väga selgelt ja järjekindlalt toetanud relvarahu
pantvangilepingu osana. See on pantvangilepingu struktuuris
ja resolutsioon tunnustab käimasolevaid läbirääkimisi.
Tahtsime jõuda võimaluseni resolutsiooni toetada,
aga kuna lõplikus tekstis puuduvad olulised sõnastused,
mida tähtsaks peame, näiteks Hamasi hukkamõistmine,
ei saanud me seda toetada.
Aga kuna see kajastab õiglaselt meie seisukohta, et relvarahu
ja pantvangide vabastamine kuuluvad kokku, jäime erapooletuks.
Admiral Kirby jätkas
Jeruusalemma esikaitseametniku visiidi käsitlemisega.
Kaitseminister Gallant on täna siin
ja kohtub praegu hr Sullivaniga.
Täna-homme on tal teisigi kohtumisi,
kindlasti homme kaitseminister Austiniga.
Ootame kindlasti arutelusid temaga ja teeme kaitseministrile selgeks,
et USA seisab jätkuvalt Iisraeli kõrval võitluses Hamasi vastu,
ja jätkab tööd pantvangide tagasi perede juurde toomiseks.
Aitäh, et vaatasite TV7 Iisraeli Uudiseid!
On tähtis toonitada,
et TV7 Iisrael on annetuspõhine mittetulundusteenistus
ja kogu meie toodang on tasuta.
Kui meie saated teid õnnistavad,
oleksime tänulikud, kui kaaluksite annetuse tegemist.
Seda saab teha meie veebilehel www.tv7israelnew.com
Lisaks julgustan ka palvetama rahu Jeruusalemmale
ja lunastust Iisraelile.
Olen Jonathan Hessen. Õnnistatud õhtut!
Kohtumiseni järgmises saates!
Seniks - shalom Jeruusalemmast!
Tõlge: Monika Jaaguri